**Zápisnica z riadneho zasadnutia**

**Obecného zastupiteľstva v Hrachovišti dňa 25.9.2024**

Prítomní: podľa prezenčnej listiny

Za overovateľov boli určení: p. Róbert Arbet

 p. Dominik Kolník

Zapisovateľka: Ivana Hrušková

**PROGRAM:**

**1.** Otvorenie zasadnutia obecného zastupiteľstva

 starosta obce

**2.** Určenie zapisovateľa a overovateľov zápisnice

 starosta obce

**3.** Kontrola uznesení

 starosta obce

**4.** Žiadosť o predaj obecného pozemku Zámer – Dušan Naď, Jaroslava Naďová

**4a**.Dohoda o určení výšky a spôsobe poskytnutia náhrady na obmedzenie vlastníckych práv – súhlas s vyňatím z lesného fondu Naď Dušan, Naďová Jaroslava

**5.** Vybavenie protestu prokurátora proti ustanoveniam VZN o miestnom referende č. 1/2015

**6.** Správa o hospodárení obce k 30.6.2024

**7**. Návrh na čerpanie z rezervného fondu obce – lávky

**8.** Návrh na čerpanie z rezervného fondu obce - Cyklotrasa v obci Hrachovište Gablové – hranica k.ú. Hrachovište/Višňové

**9**. Rôzne

**10.** Diskusia

**11**. Záver

**1.,2. Zasadnutie OZ otvoril starosta obce p. JUDr. Kolník. Konštatoval, že je prítomná nadpolovičná väčšina poslancov a obecné zastupiteľstvo je uznášanie schopné**

Za overovateľov boli určení: p. Róbert Arbet a p. Dominik Kolník

 **Uznesenie č. 25/2024**

OZ v Hrachovišti predložený program zasadnutia

* **schvaľuje**

Hlasovanie : za 6 poslancov

 proti 0 poslancov

zdržalo sa 0 poslancov

**3) Kontrola uznesení z riadneho zastupiteľstva OZ, ktoré sa konalo dňa 12.6.2024**

 **Uznesenie č. 26/2024**

 OZ v Hrachovišti kontrolu uznesení

* **berie na vedomie**

Hlasovanie : za 6 poslancov

 proti 0 poslancov

zdržalo sa 0 poslancov

**4) Žiadosť o predaj obecného pozemku – Zámer**

**Zámer predať majetok ako prípad hodný osobitného zreteľa
- odpredaj pozemku v k.ú. Hrachovište.**

Žiadatelia predložili obecnému zastupiteľstvu v Hrachovišti žiadosť o schválenie odkúpenia obecného pozemku

V zmysle § 9aa, ods. 2 písm. e) zák. č. 138/1991 Zb. o majetku obcí v znení neskorších predpisov a v súlade s ustanoveniami Zásad hospodárenia a nakladania s majetkom obce Hrachovište zo dňa 13.12.2023

 ide o **odpredaj nehnuteľnosti – p. č. 1458/3, ostatná plocha   o výmere 391 m² (novovzniknutá parcela odčlenená geometrickým plánom z parcely registra „E“ p. č. 2039/3, trvalý trávny porast o výmere 53 423 m2, evidovanej Správou katastra Nové Mesto nad Váhom v katastrálnom území Hrachovište na liste vlastníctva č. 1, ktorej je obec Hrachovište vlastníkom v podiele 1/1)**

**Geometrický plán č. 34493956-54/24 bol vyhotovený Ing. Pavlom Ondrejkom dňa 11.6.2024, úradne overený Správou katastra Nové Mesto nad Váhom dňa 19.6.2024 pod č. G1-485/2024.**

**Žiadatelia sú Dušan Naď a Jaroslava Naďová, trvale bytom Hrachovište 241, 916 16**

**Nehnuteľnosť prejde kúpou do vlastníctva žiadateľov .**

Odôvodnenie: Predmetná parcela susedí s parcelami registra „C“ 1458/2 – ostatná plocha, p. č. 323/2 – zastavaná plocha a nádvorie, p. č. 324 – zastavaná plocha a nádvorie vo vlastníctve žiadateľa.

Parcelu chcú žiadatelia odkúpiť z dôvodu rekonštrukcie opravárenskej dielne súp. číslo 384 a skladu súp. č. 236. Tieto stavby končia na hranici pozemku a pri rekonštrukcii, by k ním nemali prístup z každej strany. Okolo pozemku je skala a náletové rastliny. Stavby chcú rekonštruovať, pozemok chcú vyčistiť, rozšíriť existujúce parkovisko pri autoservise, ktorý je vo vlastníctve žiadateľa a taktiež urobiť oplotenie pre ochranu majetku. K týmto úkonom je nutný prístup v tej časti o odkúpenie ktorej týmto žiadajú. Pozemok nie je reálne použiteľný pre inú osobu alebo žiadateľa. Jeho kúpa je potrebná pre vysporiadanie si okolia domu a opravárenskej dielne.

Všeobecná hodnota bola stanovená na základe preukázateľného porovnania s cenou obdobných pozemkov v obci na 5 €/m²

**Uznesenie č. 27/2024**

OZ v Hrachovišti Zámer predaja majetku ako prípad osobitného zreteľa

* **schvaľuje**

Hlasovanie: za 6 poslancov

 proti 0 poslancov

 zdržalo sa 0 poslancov

Počet poslancov v obci Hrachovišti je 7. Zámer predaja schválilo 6/7 poslancov.

**4a) Dohoda o určení výšky a spôsobe poskytnutia náhrady za obmedzenie vlastníckych práv**

Pán Dušan Naď s manželkou Jaroslavou Naďovou predložili OZ Návrh dohody o určení výšky a spôsobe poskytnutia náhrady za obmedzenie vlastníckych práv.

Dohoda bude tvoriť prílohu k žiadosti o vyňatie kupovaného obecného pozemku (bližšie špecifikovaného v bode 4 tejto zápisnice) z lesného pôdneho fondu.

**Uznesenie č. 28/2024**

OZ v Hrachovišti Dohodu o určení výšky a spôsobe

poskytnutia náhrady za obmedzenie vlastníckych práv

* **schvaľuje**

Hlasovanie: za 6 poslancov

 proti 0 poslancov

 zdržalo sa 0 poslancov

**5. Vybavenie protestu prokurátora proti ustanoveniam VZN o miestnom referende č.**

**1/2015**

**Dôvodová správa**

V zmysle písomnosti „Protest prokurátora č. Pd 41/24/3304 zo dňa 19. 03. 2024 – signalizácia“ zo dňa 02. 07. 2024 pod č. Pd 41/24/3304 – 11 v ktorej dal prokurátor do pozornosti, že v obdobných veciach je nutné, aby v budúcnosti bol protest prokurátora, ktorý bol podaný proti všeobecne záväznému nariadeniu obce, v súlade so zákonom o prokuratúre vždy prerokovaný na zasadnutí obecného zastupiteľstva a zároveň o takomto proteste prokurátora vo formálno-právnom zmysle obecným zastupiteľstvom obce bolo aj rozhodnuté vyhovením prípadne nevyhovením protestu prokurátora, bude o zákonnej povinnosti naznačeného postupu v konaní o proteste prokurátora v zmysle § 27 ods. 3 zákona o prokuratúre oboznámené na najbližšom zasadnutí aj obecné zastupiteľstvo a kópia súvisiacej zápisnice z jeho zasadnutia bude predložená Okresnej prokuratúre v Novom Meste na Váhom. Prokurátor teda upozornil obec Hrachovište na nesprávne vybavenie protestu prokurátora.

Dňa 19. 6. 2024 obec Hrachovište v zastúpení starostom obce rozhodnutím č. 36-007/2024 vyhovela protestu prokurátora č. Pd 41/24/3304-2 zo dňa 19. 03. 2024 v znení jeho doplnku č. Pd 41/24/3304-4 zo dňa 04. 03. 2024 a napadnuté Všeobecne záväzné nariadenie č. 1/2015 zo dňa 04. 03. 2015 o organizácii miestneho referenda zrušila a nahradila ho všeobecne záväzným nariadením č. 1/2024 o organizácii miestneho referenda.

Podľa § 4 ods. 2 písm. a) zákona o obecnom zriadení č. 369/1990 Zb. v znení neskorších predpisov (ďalej len zákon o obecnom zriadení), samosprávu obce vykonávajú obyvatelia obce orgánmi obce.

 Podľa § 11 ods. 4 písm. g) zákona o obecnom zriadení obecné zastupiteľstvo rozhoduje o základných otázkach života obce, najmä je mu vyhradené uznášať sa na nariadeniach. Legislatívny proces tvorby všeobecne záväzných nariadení obcí je upravený § 6 zákona o obecnom zriadení z obsahu ktorého vyplýva, že návrh nariadenia je predmetom rokovania obecného zastupiteľstva.

 Starosta rozhoduje vo všetkých veciach správy obce, ktoré nie sú zákonom alebo štatútom obce vyhradené obecnému zastupiteľstvu.

Všeobecne záväzné nariadenie je všeobecne záväzným právnym predpisom vydávaným príslušným orgánom obce s pôsobnosťou na teritóriu obce a príslušnou osobnou pôsobnosťou. Týmto príslušným orgánom je v súlade s citovanou zákonnou úpravou obecné zastupiteľstvo.

 Starosta obce a obecné zastupiteľstvo predstavujú dva rôzne orgány s vlastnou kompetenciou a principiálne odlišným charakterom. Starosta obce je najvyšším výkonným orgánom obce a jej štatutárnym orgánom. Obecné zastupiteľstvo je zastupiteľským zborom a ako kolektívny orgán v rozsahu zverených úloh vystupuje a koná ako oprávnený a legitímny zástupca všetkých obyvateľov obce. Jednou z jemu zverených úloh či oprávnení je uznášať sa na nariadeniach z čoho logicky vyplýva, že i zrušovanie nariadení resp. ich zmena a teda i vybavovanie protestov prokurátora proti nariadeniam v zmysle § 27 ods. 3 zákona o prokuratúre patrí do právomoci obecného zastupiteľstva. Obecné zastupiteľstvo ako kolektívny orgán prejavuje svoju vôľu uznesením, na prijatie ktorého je potrebný súhlas nadpolovičnej väčšiny poslancov prítomných na jeho rokovaní. Odhliadnuc od uvedeného dal prokurátor do pozornosti, že tak označený protest prokurátora ako i jeho doplnok boli adresované obci ako príslušnému orgánu verejnej správy a konkrétne jeho obecnému zastupiteľstvu ako príslušnému orgánu obce.

Vydaným protestom napadnutého rozhodnutia obce si obec v zastúpení jej starostom neoprávnene osvojila právo rozhodovať v oblasti ktorá nepatrí do jeho pôsobnosti. Obec je síce orgánom verejnej správy, ale ako už bolo vyššie konštatované, uznášanie sa na nariadeniach, na ich rušení a rozhodovanie o protestoch prokurátora, ktorými boli napadnuté obecné nariadenia je oprávnením jedine obecného zastupiteľstva.

 Na základe takto zisteného skutkového a právneho stavu bolo zo strany prokurátora nutné konštatovať, že napadnuté rozhodnutie bolo vydané v rozpore so zákonom, preto bolo podanie protestu prokurátora dôvodné.

 Obec posúdila dôvody protestu a dospela k záveru, že protest prokurátora je dôvodný a je potrebné mu vyhovieť v zmysle § 27 ods. 3 zákona o prokuratúre č. 153/2001 Z. z. v znení neskorších predpisov (ďalej len zákon o prokuratúre), pretože protest prokurátora ako i jeho doplnok boli adresované obci ako príslušnému orgánu verejnej správy a konkrétne jeho obecnému zastupiteľstvu ako príslušnému orgánu obce, ktorý je v obci jediný oprávnený uznášať sa na nariadeniach, meniť ich alebo ich rušiť, ako i rozhodovať o protestoch prokurátora, ktorými boli obecné nariadenia napadnuté.

**Uznesenie č. 29/2024**

Obecné zastupiteľstvo obce Hrachovište na svojom zasadnutí dňa 25. 09. 2024 opätovne prerokovalo uvedené protesty a signalizácie prokurátora, týkajúce sa upozornenia na nesprávne vybavenie protestu prokurátora podľa § 27 ods. 3 zákona o prokuratúre a túto svoju povinnosť naznačeného postupu v konaní o proteste prokurátora v upozornení

**berie uvedené protesty na vedomie a vyhovuje im v plnom rozsahu**

nadpolovičnou väčšinou prítomných poslancov podľa ustanovenia § 12 ods. 7 zákona o obecnom zriadení.

 Hlasovanie: za 6 poslancov

 proti 0 poslancov

 zdržalo sa 0 poslancov

**6) Správa o hospodárení obce k 30.6.2024**

Ekonómka obce predložila správu o hospodárení obce k 30.6.2024

**Uznesenie č. 30/2024**

OZ v Hrachovišti Správu o hospodárení obce k 30.6.2024

* **berie na vedomie**

Hlasovanie: za 6 poslancov

 proti 0 poslancov

 zdržalo sa 0 poslancov

**7) Návrh na čerpanie z rezervného fondu obce** - lávky

Na základe vypracovanej cenovej ponuky starosta obce predložil obecnému zastupiteľstvu návrh na čerpanie z rezervného fondu obce v sume 5000 € na výmenu poškodenej podlahy lávky pri rodinnom dome s. č. 80. Pochôdzna časť lávky je poznačená koróziou a na viacerých miestach sú diery.

Obecné zastupiteľstvo schválilo návrh starostu obce na čerpanie z rezervného fondu s tým, že pán starosta obstará okrem jednej existujúcej cenovej ponuky aj iné ponuky od zámočníkov a vyberie tú najvýhodnejšiu.

**Uznesenie č. 31/2024**

OZ v Hrachovišti Návrh na čerpanie z RF obce v sume 5000 €

* **schvaľuje**

s vyššie uvedenými podmienkami

Hlasovanie: za 6 poslancov

 proti 0 poslancov

 zdržalo sa 0 poslancov

**8) Návrh na čerpanie z rezervného fondu obce – Cyklotrasa v obci Hrachovište Gablové – hranica k.ú. Hrachovište/Višňové**

Starosta obce predložil obecnému zastupiteľstvu návrh čerpania z rezervného fondu obce na spolufinancovanie dotácie na rekonštrukciu miestnej komunikácie s názvom Cyklotrasa v obci Hrachovište Gablové – hranica k.ú Hrachovište/Višňové, ktorá bude začínať pri súpisnom čísle 292 a končiť na hranici k.ú Hrachovište/Višňové. Súčasťou návrhu bola aj realizácia projektovej dokumentácie na túto časť komunikácie. Celkové navrhované čerpanie z rezervného fondu je vo výške 25 000 €

**Uznesenie č. 32/2024**

OZ v Hrachovišti Návrh čerpania z rezervného fondu na

Cyklotrasu Gablové – hranica k.ú. Hrachovište/Višňové + vypracovanie súvisiacej projektovej dokumentácie, spolu v sume 25 000 €

* **schvaľuje**

Hlasovanie: za 6 poslancov

 proti 0 poslancov

 zdržalo sa 0 poslancov

**9) Rôzne**

**Návrh na opätovné schválenie PHRSR na roky 2024-2030 po ukončení procesu SEA**

Starosta obce predložil návrh na schválenie PHRSR obce Hrachovište na roky 2024-2030 po ukončení procesu SEA

 **Uznesenie č. 33/2024**

OZ v Hrachovišti PHRSR obce Hrachovište na roky

 2024-2030 po ukončení procesu SEA

 - **schvaľuje**

Hlasovanie: za 6 poslancov

 proti 0 poslancov

 zdržalo sa 0 poslancov

**10) Diskusia**

**11) Záver**

D. a. h

Zástupca starostu: Overovatelia: Starosta: